Läänemets: sotsiaaldemokraadid on vahesein Eesti poliitika hullumajas
#000019
Eestis kahenädalasel visiidil olnud Rahvusvahelise Valuutafondi (IMF) delegatsioon andis Eesti valitsusele soovituse jätta teine pensionisammas kohustuslikuks, seda seisukohta jagab ka Eesti Pank.
#000024
Teiste riikide kogemusele tuginedes soovitab IMF pensionisüsteemi muudatustega edasi liikuda ettevaatlikumalt. IMF-i hinnangul on oluline hinnata plaanitud pensionimuudatuste pikaajalist mõju ja kaasata muudatuste põhjalikku arutellu kõiki osapooli.
#000026
IMF-i delegatsiooni juht Cheikh Anta Gueye ütles BNS-ile, et soovitaks Eestil vaadata Rootsi näite poole, kus pensionisammas on kohustuslik, kuid hoiuse investeerimisel lubatakse tunduvalt rohkem paindlikkust.
#000028
Rahandusminister Martin Helme sõnul on välispoolne pilk Eesti majandusele tervitatav ning pensionireformiga kaasnevate võimalike riskide maandamiseks on ettepanekud oodatud. Samas nentis ta, et koalitsioon sai pensioni teise samba vabatahtlikuks muutmiseks rahva mandaadi, mistõttu kavatsetava reformi vabatahtlikust mõõtmest taganemiseks poliitiline võimalus neil puudub.
#000029
IMF-i delegatsiooni hinnangul Eesti majanduskasv tõenäoliselt aeglustub tulevatel aastatel, 2050. aastaks aeglustub kasv poole võrra. Kasvuvõimekust piiravad keskpikas vaates madal tootlikkuse tase ja pikas vaates rahvastiku vananemine, ettevõtete konkurentsivõimet võivad aga negatiivselt mõjutada oskustöötajate puudus ja jätkuv palgasurve.
#000030
Majanduslik ebavõrdsus on missiooni hinnangul endiselt märkimisväärne. Nii suhteline vaesus kui vanemaealiste vaesus on kõrge, samuti on sooline palgalõhe Euroopa suurimate hulgas.
#000035
IMF-i delegatsioon viibis Eestis 22. oktoobrist 4. novembrini, et arutada riigi- ja erasektori esindajatega Eesti majanduse olukorda ning tehtud ja kavandatavaid majanduspoliitilisi samme. Visiit toimus IMF-i iga-aastase Eesti põhimissiooni raames.
#000036